[image: image1.jpg]


[image: image2.jpg]A4

N

ARBATORIM IMPREUNA

A4

ROMANIA

1918-2018 | S



ROMÂNIA

JUDEŢUL TIMIŞ
MUNICIPIUL TIMIŞOARA
DIRECŢIA COMUNICARE-RELAŢIONARE


BIROUL RELAŢII INTERNAŢIONALE

     


    

SC2018-26640/12.11.2018











RAPORT DE SPECIALITATE

privind aprobarea încheierii Protocolului de colaborare între 

Ministerul Mediului,

Judeţul Timiş - Consiliul Judeţean Timiş,

Municipiul Timişoara - Consiliul Local al Municipiului Timişoara şi

Instituţia Prefectului – Judeţul Timiş

Având în vedere Expunerea de motive nr. SC2018-26640/12.11.2018 a Primarului Municipiului Timişoara şi Proiectul de hotărâre privind aprobarea Protocolului de colaborare între Ministerul Mediului, Judeţul Timiş - Consiliul Judeţean Timiş, Municipiul Timişoara - Consiliul Local al Municipiului Timişoara şi Instituţia Prefectului – Judeţul Timiş;
În baza prevederilor Legii nr. 273/2006 privind finanţele publice locale, cu completările şi modificările ulterioare, ale Hotărârii de Guvern nr. 396/2018 privind unele măsuri referitoare la pregătirea şi exercitarea de către România a Preşedinţiei Consiliului Uniunii Europene în anul 2019 şi ale Ordonanţei de Guvern nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificarile şi completările ulterioare;

În conformitate cu prevederile art. 14, art. 36  alin. (2) lit. e), şi alin. 7 lit. a) şi c) din Legea nr. 215/2001 privind administraţia publică locală, republicată, cu modificările şi completările ulterioare;

Facem următoarele precizări:
Având în vedere Decizia nr. 34 a Consiliului Interministerial pentru Pregătirea şi Exercitarea Preşedinţiei României la Consiliul Uniunii Europene privind calendarul actualizat al reuniunilor informale organizate în România în primul semestru al anului 2019, Ministerul Mediului urmează să organizeze la Timişoara în luna ianuarie 2019 două evenimente la nivel de experţi.
În acest sens, au avut loc mai multe întâlniri ale reprezentanţilor Ministerului Mediului cu reprezentanţii Consiliului Judeţean Timiş, Instituţiei Prefectului – Judeţul Timiş şi ai Muncipiului Timişoara stabilindu-se necesitatea încheierii unui Protocol de colaborare între aceste instituţii în vederea realizării evenimentelor. 

Cu ocazia întâlnirilor şi a discuţiilor purtate, dl. Primar Nicolae Robu şi dl. Viceprimar Dan Diaconu şi-au exprimat interesul şi disponibilitatea de a sprijini organizarea celor două evenimente şi de a fi parte a Protocolului de colaborare.
Obiectul Protocolului de colaborare îl constituie parteneriatul dintre instituţiile mai sus menţionate pentru organizarea la Timişoara a două evenimente: 

1. „Reuniunea Grupului de experţi privind reducerea emisiilor de gaze cu efect de seră în domeniul schimbărilor climatice”, în perioada 21–22 ianuarie 2019, şi 

2. „Reuniunea Grupului de experţi privind adaptarea în domeniul schimbărilor climatice”, în perioada 30–31 ianuarie 2019.

La fiecare dintre cele două evenimente participă un număr de aproximativ 40 de persoane din statele membre ale Uniunii Europene, inclusiv din România.

Conform celor convenite, activităţile pe care ar urma să le asigure Municipiul Timişoara sunt: 

· transportul participanților, împreună cu Consiliul Județean, prin punerea la dispoziție a mijloacelor de transport necesare pentru deplasarea participanților în perioada desfășurării celor două evenimente - de la aeroport la locația de cazare în zilele sosirii participanților, respectiv 20 și 29 ianuarie 2019, şi de la locația de cazare până la aeroport, în zilele plecării participanților, respectiv 22 și 31 ianuarie 2019;

· organizarea unui eveniment festiv propriu pentru participanţi în seara zilei de 30 ianuarie 2019, locația, detaliile organizatorice și momentul cultural-artistic urmând a fi stabilite de comun acord cu Ministerul;
· punerea la dispoziţia participanţilor de materiale de promovare a Municipiului Timișoara.
Încheierea Protocolului de colaborare ar sprijini realizarea evenimentelor la nivel de experţi de la Timişoara aferente exercitării Preşedinţiei Consiliului Uniunii Europene de către România în primul semestru al anului 2019 şi ar contribui la asigurarea condiţiilor necesare organizării acestora.
De asemenea, organizarea la Timişoara a celor două evenimente la nivel de experţi va favoriza imaginea Municipiului Timișoara, dată fiind natura internaţională a reuniunilor.

Având în vedere prevederile legale expuse în prezentul raport, apreciem că proiectul de hotărâre privind aprobarea încheierii Protocolului de colaborare între Ministerul Mediului, Judeţul Timiş - Consiliul Judeţean Timiş, Municipiul Timişoara - Consiliul Local al Municipiului Timişoara şi Instituţia Prefectului – Judeţul Timiş, îndeplineşte condiţiile pentru a fi supus dezbaterii şi aprobării plenului Consiliului Local.

